S-601/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. september sl., með leiðréttingu með framhaldsákæru, útgefinni 19. september sl., á hendur H-kk-þgf H-kk-þgf, kt. 000000-0000, Höfðabakka 1, Reykjavík, fyrir fyrir eftirgreind hegningarlagabrot á árinu 2011:

1. Þjófnað, með því að hafa laugardaginn 27. ágúst í Reykjavík í félagi við I-kk-þf S-kk-þf V-kk-þf og A-kk-þf B-kk-þf E-kk-þf stolið Dell fartölvu að áætluðu verðmæti 100.000 kr. úr hótelherbergi á Hótel Sögu við Hagatorg.

2. Tilraun til þjófnaðar, með því að hafa þriðjudaginn 18. október í Reykjavík í félagi við I-kk-þf S-kk-þf V-kk-þf reynt að stela peningum úr sjóðsvél í söluturninum Texas við Veltusund.

3. Fjársvik, með því að hafa þriðjudaginn 27. desember í heimildarleysi og blekkingarskyni notað greiðslukort G-kvk-ef S B-kvk-ef kt. 000000-0000 til að greiða, í gegnum veraldarvefinn, tvö 25.000 kr. gjafakort í verslunarmiðstöðinni Kringlan.

Telst brot í 1. varða við 244. gr., en brot í 2. lið við 244. gr., sbr. 1. mgr. 20. gr., almennra hegningarlaga nr. 19/1940

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 2011. Samkvæmt sakavottorði var ákæru á hendur honum vegna þjófnaðar frestað skilorðsbundið árið 2008. Hinn 28. apríl 2009 gekkst hann síðan undir sektargerð vegna þjófnaðar. Hann var dæmdur í 30 daga fangelsi, skilorðsbundið í 2 ár, 10. júní 2009 fyrir þjófnað. Hann var dæmdur í 20 mánaða fangelsi 18. febrúar 2011 fyrir þjófnað, nytjastuld og fjársvik, en 17 mánuðir af refsingunni voru skilorðsbundnir til 2 ára. Hann var sakfelldur fyrir þjófnað 3. maí 2011, en ekki gerð refsing þar sem um hegningarauka var að ræða. Hinn 20. desember 2011 var ákærði dæmdur í 2 ára fangelsi fyrir þjófnað, tilraun til þjófnaðar, nytjastuld og umferðarlagabrot, en skilorðsbundni hluti dómsins frá 18. febrúar sama ár var þá dæmdur upp. Þá var ákærði 2. febrúar 2012 dæmdur fyrir þjófnað, en ekki gerð sérstök refsing þar sem um hegningarauka var að ræða. Loks gekkst ákærði 13. febrúar 2012 undir sektargerð vegna fíkniefnabrots. Refsing verður ákveðin með hliðsjón af 77. gr., 78. gr. og 255. gr. almennra hegningarlaga. Þykir refsing ákærða hæfilega ákveðin fangelsi í 30 daga.

Ákærði greiði þóknun skipaðs verjanda síns, S-kk-ef K-kk-ef K-kk-ef héraðsdómslögmanns vegna vinnu á rannsóknarstigi málsins og við meðferð þess fyrir dómi, 301.200 krónur að meðtöldum virðisaukaskatti.

Af hálfu ákæruvaldsins flutti málið S-kk-nf Ó-kk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, H-kk-nf H-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 301.200 krónur.

R-kvk-nf H-kvk-nf